pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 12/2564  
เรื่อง  หลักเกณฑ์ เงื่อนไข และวิธีการขออนุญาตหรือแจ้ง

โดยวิธีการทางอิเล็กทรอนิกส์  
\_\_\_\_\_\_\_\_\_\_\_\_\_\_\_\_\_\_\_\_

เพื่อเป็นการอํานวยความสะดวกและลดภาระ ต้นทุน และเวลาให้แก่ผู้ประกอบธุรกิจ ในการจัดทํา เปิดเผย และนําส่งข้อมูลเกี่ยวกับธุรกิจหลักทรัพย์และธุรกิจสัญญาซื้อขายล่วงหน้าต่อสํานักงานคณะกรรมการ ก.ล.ต. จึงเห็นควรให้ปรับปรุงหลักเกณฑ์เกี่ยวกับเรื่องดังกล่าวให้สามารถดําเนินการโดยวิธีการทางอิเล็กทรอนิกส์ได้

อาศัยอํานาจตามความในมาตรา 4 และมาตรา 14 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  มาตรา 4/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562  และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 3 มาตรา 9(1) มาตรา 28 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้

 “การขออนุญาตหรือแจ้ง”  หมายความว่า  การขออนุญาต การขอจดทะเบียน การขอรับความเห็นชอบ การขอผ่อนผัน การส่งรายงานหรือเอกสาร หรือการดําเนินการอื่นใดในทํานองเดียวกันต่อสํานักงานตามกฎหมายที่เกี่ยวข้อง

“กฎหมายที่เกี่ยวข้อง”  หมายความว่า  กฎหมายดังต่อไปนี้ ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว เฉพาะในส่วนที่เกี่ยวกับการขออนุญาตหรือแจ้ง 

(1)  กฎหมายว่าด้วยหลักทรัพย์และตลาดหลักทรัพย์

(2)  กฎหมายว่าด้วยสัญญาซื้อขายล่วงหน้า

(3)  กฎหมายว่าด้วยทรัสต์เพื่อธุรกรรมในตลาดทุน 

“วิธีการทางอิเล็กทรอนิกส์”  หมายความว่า  ช่องทางในระบบอิเล็กทรอนิกส์ที่สํานักงานจัดไว้สําหรับการขออนุญาตหรือแจ้งตามประกาศนี้


ข้อ ๒ การขออนุญาตหรือแจ้งตามกรณีที่กําหนดในภาคผนวกรายการขออนุญาตหรือแจ้งต่อสํานักงานโดยวิธีการทางอิเล็กทรอนิกส์ ท้ายประกาศนี้  ให้ผู้ขออนุญาตหรือแจ้งดําเนินการโดยวิธีการทางอิเล็กทรอนิกส์

การขออนุญาตหรือแจ้งโดยวิธีการทางอิเล็กทรอนิกส์ตามวรรคหนึ่งในแต่ละกรณี ให้เริ่มดําเนินการได้ตั้งแต่วันที่สํานักงานกําหนดเป็นต้นไป โดยให้สํานักงานแจ้งให้ผู้ที่เกี่ยวข้องทราบถึงกรณีดังกล่าวเป็นการทั่วไปบนเว็บไซต์ของสํานักงานด้วย

เมื่อผู้ขออนุญาตหรือแจ้งได้ดําเนินการโดยวิธีการทางอิเล็กทรอนิกส์แล้ว ให้ถือว่าสํานักงานได้รับการขออนุญาตหรือแจ้งดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงาน


ข้อ ๓ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่ 19 เมษายน พ.ศ. 2564                              

 

 

                                                                 (นายพิชิต  อัคราทิตย์)                         

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 13/2564

เรื่อง  การยกเว้นค่าธรรมเนียมคําขออนุญาตเสนอขาย

ตราสารเพื่ออนุรักษ์สิ่งแวดล้อม ตราสารเพื่อ

พัฒนาสังคม ตราสารเพื่อความยั่งยืน

และตราสารส่งเสริมความยั่งยืน  
\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ 


ข้อ ๑ ให้บริษัทที่ขออนุญาตเสนอขายตราสารดังต่อไปนี้ ภายในวันที่ 31 พฤษภาคม พ.ศ. 2565  ในลักษณะรายครั้ง หรือในลักษณะรายโครงการโดยเป็นการเสนอขายเป็นรุ่นแรก  ทั้งนี้ ไม่ว่าจะมีการขออนุญาตเสนอขายรวมกับตราสารที่มีลักษณะอื่นหรือไม่ ได้รับยกเว้นค่าธรรมเนียมคําขออนุญาตเสนอขายหลักทรัพย์ตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กม. 21/2560  เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ลงวันที่ 10 สิงหาคม พ.ศ. 2560    

(1)  ตราสารเพื่ออนุรักษ์สิ่งแวดล้อม

(2)  ตราสารเพื่อพัฒนาสังคม

(3)  ตราสารเพื่อความยั่งยืน

(4)  ตราสารส่งเสริมความยั่งยืน

ตราสารตามวรรคหนึ่ง หมายความถึง   พันธบัตร หุ้นกู้ ตั๋วเงิน หรือศุกูก แล้วแต่กรณี ทั้งนี้ เฉพาะตราสารตาม (1) (2) และ (3) จะต้องเป็นการเสนอขายโดยมีวัตถุประสงค์การใช้เงินในประเทศไทย ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมาร์ หรือสาธารณรัฐสังคมนิยมเวียดนาม 


ข้อ ๒ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไป


ผู้มีอํานาจลงนาม -            ประกาศ  ณ  วันที่ 27 เมษายน พ.ศ. 2564

 

 

 

                                                                                        (นายพิชิต  อัคราทิตย์)

                                                                                            ประธานกรรมการ

                                                                  คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 20/2564

เรื่อง หลักเกณฑ์ เงื่อนไข และวิธีการขออนุญาตหรือแจ้ง

โดยวิธีการทางอิเล็กทรอนิกส์สําหรับผู้ออกโทเคนดิจิทัล

และผู้ให้บริการระบบเสนอขายโทเคนดิจิทัล  
\_\_\_\_\_\_\_\_\_\_\_\_\_\_\_\_\_\_\_\_

เพื่อเป็นการอํานวยความสะดวกและลดภาระ ต้นทุน และเวลาให้แก่ผู้ออกโทเคนดิจิทัลและผู้ให้บริการระบบเสนอขายโทเคนดิจิทัลในการจัดทํา เปิดเผย และนําส่งข้อมูลเกี่ยวกับการเสนอขายโทเคนดิจิทัลและการดําเนินงานของผู้ให้บริการระบบเสนอขายโทเคนดิจิทัลต่อสํานักงาน ก.ล.ต. คณะกรรมการ ก.ล.ต. จึงเห็นควรให้ปรับปรุงหลักเกณฑ์เกี่ยวกับเรื่องดังกล่าวให้เหมาะสมมากขึ้น ตลอดจนสามารถดําเนินการโดยวิธีการทางอิเล็กทรอนิกส์ได้

อาศัยอํานาจตามความในมาตรา 10(1) มาตรา 17 มาตรา 19 วรรคสาม และมาตรา 25 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้

“การขออนุญาตหรือแจ้ง” หมายความว่า   การขออนุญาต การขอจดทะเบียน การขอรับความเห็นชอบ การขอผ่อนผัน การส่งรายงานหรือเอกสาร หรือการดําเนินการอื่นใดในทํานองเดียวกันต่อสํานักงาน ก.ล.ต. ตามกฎหมายที่เกี่ยวข้อง  

“กฎหมายที่เกี่ยวข้อง”  หมายความว่า  กฎหมายว่าด้วยการประกอบธุรกิจสินทรัพย์ดิจิทัล ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว เฉพาะในส่วนที่เกี่ยวกับการขออนุญาตหรือแจ้ง

“วิธีการทางอิเล็กทรอนิกส์”  หมายความว่า  ช่องทางในระบบอิเล็กทรอนิกส์ที่สํานักงาน ก.ล.ต. จัดไว้สําหรับการขออนุญาตหรือแจ้งตามประกาศนี้


ข้อ ๒ การขออนุญาตหรือแจ้งตามกรณีที่กําหนดในภาคผนวกรายการขออนุญาตหรือแจ้งต่อสํานักงาน ก.ล.ต. โดยวิธีการทางอิเล็กทรอนิกส์สําหรับผู้ออกโทเคนดิจิทัลและผู้ให้บริการระบบเสนอขายโทเคนดิจิทัล ท้ายประกาศนี้ ให้ผู้ขออนุญาตหรือแจ้งดําเนินการโดยวิธีการทางอิเล็กทรอนิกส์

การขออนุญาตหรือแจ้งโดยวิธีการทางอิเล็กทรอนิกส์ตามวรรคหนึ่งในแต่ละกรณี  ให้เริ่มดําเนินการได้ตั้งแต่วันที่สํานักงาน ก.ล.ต. กําหนดเป็นต้นไป โดยให้สํานักงาน ก.ล.ต. แจ้งให้ผู้ที่เกี่ยวข้องทราบถึงกรณีดังกล่าวเป็นการทั่วไปบนเว็บไซต์ของสํานักงาน ก.ล.ต. ด้วย

เมื่อผู้ขออนุญาตหรือแจ้งได้ดําเนินการโดยวิธีการทางอิเล็กทรอนิกส์แล้ว ให้ถือว่าสํานักงาน ก.ล.ต. ได้รับการขออนุญาตหรือแจ้งดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงาน ก.ล.ต. 


ข้อ ๓ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 9 กรกฎาคม พ.ศ. 2564

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                           คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์  
ที่ กธ. 29/2564

เรื่อง  แบบคําขอรับใบอนุญาต และแบบใบอนุญาตประกอบธุรกิจ

หลักทรัพย์ประเภทการเป็นนายหน้าระหว่างผู้ค้าหลักทรัพย์

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ประกอบกับข้อ 3 วรรคหนึ่ง แห่งกฎกระทรวงการอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ พ.ศ. 2555 ซึ่งแก้ไขเพิ่มเติมโดยกฎกระทรวงการอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ (ฉบับที่ 2) พ.ศ. 2563  และข้อ 4 วรรคสอง แห่งกฎกระทรวงการอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ พ.ศ. 2555  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กย. 34/2545  เรื่อง แบบคําขอรับความเห็นชอบในการจัดตั้งบริษัท แบบคําขอรับใบอนุญาต และแบบใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ลงวันที่ 5 มิถุนายน พ.ศ. 2545


ข้อ ๒ ให้ผู้ที่ประสงค์จะขอรับใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ยื่นคําขอรับใบอนุญาตต่อสํานักงาน พร้อมด้วยเอกสารหลักฐานประกอบคําขอตามแบบและวิธีการที่สํานักงานกําหนด


ข้อ ๓ ใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ให้เป็นไปตามแบบท้ายประกาศนี้


ข้อ ๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 3 กันยายน พ.ศ. 2564 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 30/2564

เรื่อง  หลักเกณฑ์เกี่ยวกับการจัดสรรวงเงินการทําธุรกรรม

เงินตราต่างประเทศสําหรับผู้ประกอบธุรกิจ

สินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้

“ผู้ประกอบธุรกิจสินทรัพย์ดิจิทัล”  หมายความว่า  ผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้

(1)  การเป็นศูนย์ซื้อขายคริปโทเคอร์เรนซี

(2)  การเป็นศูนย์ซื้อขายโทเคนดิจิทัล

(3)  การเป็นนายหน้าซื้อขายคริปโทเคอร์เรนซี

(4)  การเป็นนายหน้าซื้อขายโทเคนดิจิทัล

(5)  การเป็นผู้ค้าคริปโทเคอร์เรนซี

(6)  การเป็นผู้ค้าโทเคนดิจิทัล

“ธุรกรรมเงินตราต่างประเทศ” หมายความว่า  การซื้อขายหรือแลกเปลี่ยนเงินตราต่างประเทศ เพื่อใช้ในการให้บริการลูกค้าอันเนื่องมาจากการประกอบธุรกิจสินทรัพย์ดิจิทัล

“วงเงินจัดสรร”  หมายความว่า  วงเงินการทําธุรกรรมเงินตราต่างประเทศ ซึ่งธนาคารแห่งประเทศไทยมอบหมายให้สํานักงาน ก.ล.ต. เป็นผู้จัดสรรวงเงิน


ข้อ ๒ ในกรณีประสงค์จะทําธุรกรรมเงินตราต่างประเทศ ให้ผู้ประกอบธุรกิจสินทรัพย์ดิจิทัลปฏิบัติตามหลักเกณฑ์ดังต่อไปนี้

(1)  ขอรับวงเงินจัดสรรตามประเภทธุรกิจสินทรัพย์ดิจิทัลที่ได้รับใบอนุญาต  ทั้งนี้ การขอรับการจัดสรรวงเงินดังกล่าวให้เป็นไปตามรูปแบบและวิธีการที่จัดไว้บนเว็บไซต์ของสํานักงาน ก.ล.ต 

(2)  ดําเนินการตรวจสอบวงเงินก่อนทําธุรกรรมเงินตราต่างประเทศ เพื่อให้มั่นใจว่ายังคงอยู่ภายในวงเงินที่ได้รับจัดสรรตาม (1)


ข้อ ๓ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2564 เป็นต้นไป


ผู้มีอํานาจลงนาม -    ประกาศ ณ  วันที่ 22 กันยายน พ.ศ. 2564

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 1/2566

เรื่อง หลักเกณฑ์เกี่ยวกับการจัดสรรวงเงินการทําธุรกรรม  
เงินตราต่างประเทศสําหรับผู้ประกอบธุรกิจ  
สินทรัพย์ดิจิทัล

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้

 ข้อ 1 ให้ยกเลิกความในบทนิยามคําว่า “ผู้ประกอบธุรกิจสินทรัพย์ดิจิทัล” ในข้อ 1   
แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 30/2564 เรื่อง หลักเกณฑ์  
เกี่ยวกับการจัดสรรวงเงินการทําธุรกรรมเงินตราต่างประเทศสําหรับผู้ประกอบธุรกิจสินทรัพย์ดิจิทัล   
ลงวันที่ 22 กันยายน พ.ศ. 2564 และให้ใช้ความต่อไปนี้แทน

 ““ผู้ประกอบธุรกิจสินทรัพย์ดิจิทัล” หมายความว่า ผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้

 (1) การเป็นศูนย์ซื้อขายคริปโทเคอร์เรนซี

 (2) การเป็นศูนย์ซื้อขายโทเคนดิจิทัล

 (3) การเป็นนายหน้าซื้อขายคริปโทเคอร์เรนซี

 (4) การเป็นนายหน้าซื้อขายโทเคนดิจิทัล

 (5) การเป็นผู้ค้าคริปโทเคอร์เรนซี

 (6) การเป็นผู้ค้าโทเคนดิจิทัล

 (7) การเป็นผู้จัดการเงินทุนคริปโทเคอร์เรนซี

 (8) การเป็นผู้จัดการเงินทุนโทเคนดิจิทัล”

 ข้อ 2 ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2566 เป็นต้นไป

 ประกาศ ณ วันที่ 12 มกราคม พ.ศ. 2566

 (นายพิชิต อัคราทิตย์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 35/2564

เรื่อง  การกําหนดนิติบุคคลที่จะเป็นผู้ก่อตั้งทรัสต์เพิ่มเติม

และหลักเกณฑ์การยื่นหนังสือแสดงเจตนาก่อตั้งทรัสต์

ต่อสํานักงาน ก.ล.ต.  
\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 8(1) มาตรา 11 วรรคสอง และมาตรา 12(3) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ นอกจากผู้ที่จะเป็นผู้ก่อตั้งทรัสต์ได้ตามมาตรา 12 นิติบุคคลที่จะเป็นผู้ก่อตั้งทรัสต์ได้ต้องมีคุณสมบัติอย่างใดอย่างหนึ่งดังต่อไปนี้

(1)  เป็นผู้ได้รับอนุญาตให้ประกอบธุรกิจเป็นทรัสตี

(2)  เป็นผู้ได้รับความเห็นชอบเป็นผู้จัดการกองทรัสต์หรือเป็นผู้อยู่ระหว่างยื่นคําขอรับความเห็นชอบเป็นผู้จัดการกองทรัสต์ ตามประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการให้ความเห็นชอบผู้จัดการกองทรัสต์ และบุคคลดังกล่าวจะได้รับมอบหมายให้มีอํานาจหน้าที่ในการบริหารจัดการกองทรัสต์เมื่อได้ก่อตั้งกองทรัสต์ขึ้นแล้ว

(3) เป็นผู้ออกโทเคนดิจิทัล ในกรณีการก่อตั้งทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์เกี่ยวกับการเสนอขายโทเคนดิจิทัลต่อประชาชน

ความในวรรคหนึ่งไม่ใช้บังคับกับกรณีที่มีประกาศคณะกรรมการกํากับหลักทรัพย์และตลาดหลักทรัพย์กําหนดคุณสมบัติของนิติบุคคลที่จะเป็นผู้ก่อตั้งทรัสต์ไว้เป็นการเฉพาะแล้ว 


ข้อ ๒ ในกรณีผู้ก่อตั้งทรัสต์เป็นบุคคลเดียวกันกับทรัสตี  ให้บุคคลดังกล่าวยื่นคู่ฉบับของหนังสือแสดงเจตนาก่อตั้งทรัสต์ต่อสํานักงาน ก.ล.ต. ก่อนการเสนอขายใบทรัสต์หรือก่อนสิทธิของผู้รับประโยชน์ตามสัญญาก่อตั้งทรัสต์จะมีผลบังคับ  ทั้งนี้ ตามรูปแบบและวิธีการที่กําหนดไว้บนเว็บไซต์ของสํานักงาน ก.ล.ต.


ข้อ ๓ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่ 19 พฤศจิกายน พ.ศ. 2564

 

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 38/2564

เรื่อง การกําหนดการจัดการกองทรัสต์ที่ไม่ถือเป็น

การประกอบธุรกิจหลักทรัพย์ประเภทการจัดการ

กองทุนส่วนบุคคล

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562  และมาตรา 14 วรรคหนึ่ง (1)แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 11/2557  เรื่อง การกําหนดการจัดการเงินทุนของกิจการเงินร่วมลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 16 มิถุนายน พ.ศ. 2557


ข้อ ๒ ให้การรับมอบหมายในการจัดการเงินทุนของกองทรัสต์ตามพระราชบัญญัติทรัสต์เพื่อธุรกรรมในตลาดทุน พ.ศ. 2550  ไม่ถือเป็นธุรกิจหลักทรัพย์ประเภทการจัดการกองทุนส่วนบุคคล 


ข้อ ๓ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 19 พฤศจิกายน พ.ศ. 2564

 

 

 

                                                              (นายพิชิต อัคราทิตย์)

                                                                 ประธานกรรมการ

                                             คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กม.  7/2565

เรื่อง  การยกเว้นค่าธรรมเนียมคําขออนุญาตเสนอขายตราสาร

เพื่ออนุรักษ์สิ่งแวดล้อม ตราสารเพื่อพัฒนาสังคม ตราสาร

เพื่อความยั่งยืน และตราสารส่งเสริมความยั่งยืน

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ 


ข้อ ๑ ให้บริษัทที่ขออนุญาตเสนอขายตราสารดังต่อไปนี้ ภายในวันที่ 31 พฤษภาคม พ.ศ. 2568  ในลักษณะรายครั้ง หรือในลักษณะรายโครงการโดยเป็นการเสนอขายเป็นรุ่นแรก  ทั้งนี้ ไม่ว่าจะมีการขออนุญาตเสนอขายรวมกับตราสารที่มีลักษณะอื่นหรือไม่ ได้รับยกเว้นค่าธรรมเนียมคําขออนุญาตเสนอขายหลักทรัพย์ตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กม. 21/2560  เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ลงวันที่ 10 สิงหาคม พ.ศ. 2560    

(1)  ตราสารเพื่ออนุรักษ์สิ่งแวดล้อม

(2)  ตราสารเพื่อพัฒนาสังคม

(3)  ตราสารเพื่อความยั่งยืน

(4)  ตราสารส่งเสริมความยั่งยืน

ตราสารตามวรรคหนึ่ง หมายความถึง   พันธบัตร หุ้นกู้ ตั๋วเงิน หรือศุกูก แล้วแต่กรณี  


ข้อ ๒ ประกาศนี้ให้ใช้บังคับตั้งแต่วันที่  1 มิถุนายน พ.ศ. 2565   เป็นต้นไป


ผู้มีอํานาจลงนาม -         ประกาศ  ณ  วันที่ 22 เมษายน พ.ศ.  2565

 

                                                                               (นายพิชิต  อัคราทิตย์)

                                                                                   ประธานกรรมการ

                                                 คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 11/2562

เรื่อง  การกําหนดวันหยุดทําการของบริษัทหลักทรัพย์และ  
ผู้ประกอบธุรกิจสัญญาซื้อขายล่วงหน้าเพิ่มเติม

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    เนื่องด้วยคณะรัฐมนตรีมีมติให้วันจันทร์ที่ 6 พฤษภาคม พ.ศ. 2562  เป็นวันหยุดราชการเพิ่มเป็นกรณีพิเศษ เพื่อให้ส่วนราชการ หน่วยงานของรัฐ และพสกนิกรในทุกภาคส่วนสามารถเข้าร่วมกิจกรรมต่าง ๆ และร่วมถวายพระพรชัยมงคลในช่วงเวลาของพระราชพิธีบรมราชาภิเษกได้อย่างสมพระเกียรติ นั้น

                    อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552  เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงานออกประกาศกําหนดให้วันจันทร์ที่ 6 พฤษภาคม พ.ศ. 2562  เป็นวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าเป็นกรณีพิเศษเพิ่มเติม


ผู้มีอํานาจลงนาม -    ประกาศ  ณ วันที่ 11 กุมภาพันธ์ พ.ศ. 2562

 

 

 

                                                                   (นายรพี  สุจริตกุล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 41/2546

###### เรื่อง แบบคําขออนุญาตเสนอขายหุ้นที่ออกใหม่

###### และวิธีการยื่นคําขออนุญาต

(ฉบับที่ 2)

 

 อาศัยอํานาจตามความในข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้

######  ข้อ 1 ให้เพิ่มความต่อไปนี้เป็น (1/1) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 12/2543 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 18 เมษายน พ.ศ. 2543

 “(1/1) เอกสารซึ่งระบุรายละเอียดเกี่ยวกับผู้บริหารและผู้มีอํานาจควบคุมในเรื่องดังต่อไปนี้

 (ก) ชื่อและสกุล (หากมีการเปลี่ยนชื่อหรือสกุลให้ระบุชื่อหรือสกุลเดิมด้วย)

 (ข) เลขประจําตัวประชาชน

 (ค) การดํารงตําแหน่งเป็นผู้บริหารในบริษัทอื่น”

######  ข้อ 2 ให้ยกเลิกความใน (12) และ (13) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 12/2543 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 18 เมษายน พ.ศ. 2543 และให้ใช้ความต่อไปนี้แทน

“(12) หนังสือให้ความเห็นเกี่ยวกับรายการระหว่างกันจากคณะกรรมการตรวจสอบหรือผู้สอบบัญชี

 (13) หนังสือรับรองจากคณะกรรมการตรวจสอบว่า มีความเข้าใจในบทบาท หน้าที่ และความรับผิดชอบของการเป็นกรรมการตรวจสอบของบริษัท และสามารถให้ความเห็นอย่างเป็นอิสระเกี่ยวกับการดําเนินงานของผู้ขออนุญาต”

2

######  ข้อ 3 ให้ยกเลิกความใน (15) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 12/2543 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 18 เมษายน พ.ศ. 2543 และให้ใช้ความต่อไปนี้แทน

“(15) หนังสือให้ความเห็นเกี่ยวกับความเพียงพอ เหมาะสมของระบบควบคุมภายในของผู้ขออนุญาตและบริษัทย่อยจากคณะกรรมการตรวจสอบ (ถ้ามี)”

ข้อ 4 ให้ยกเลิกแบบ 35-1 ท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 12/2543 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 18 เมษายน พ.ศ. 2543 และให้ใช้แบบ 35-1 ที่แนบท้ายประกาศนี้แทน

ข้อ 5 ประกาศนี้ให้มีผลใช้บังคับตั้งแต่วันที่ 1 มกราคม พ.ศ. 2547 เป็นต้นไป

#### ประกาศ ณ วันที่ 25 ธันวาคม พ.ศ. 2546

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 25 /2554

เรื่อง แบบคําขออนุญาตเสนอขายหุ้นที่ออกใหม่  
และวิธีการยื่นคําขออนุญาต

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 9 แห่งประกาศคณะกรรมการกํากับตลาดทุน ที่ ทจ. 28/2551เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 15 ธันวาคม พ.ศ. 2551 

สํานักงานออกข้อกําหนดไว้ดังต่อไปนี้

ข้อ 1 ให้ยกเลิกความใน (2) ของข้อ 1 วรรคหนึ่ง แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 35/2552 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

“(2) เอกสารซึ่งระบุรายละเอียดเกี่ยวกับกรรมการ ผู้บริหาร และผู้มีอํานาจควบคุม

ในเรื่องดังต่อไปนี้

(ก) ชื่อและสกุล (หากมีการเปลี่ยนชื่อหรือสกุล ให้ระบุชื่อหรือสกุลเดิมด้วย)

(ข) เลขประจําตัวประชาชน

(ค) การดํารงตําแหน่งเป็นกรรมการหรือผู้บริหารในบริษัทอื่น”

ข้อ 2 ให้ยกเลิกความใน (11) ของข้อ 1 วรรคหนึ่ง แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 35/2552 เรื่อง แบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

“(11) หนังสือรับรองจากกรรมการและผู้บริหารเกี่ยวกับการรับทราบภาระหน้าที่ความรับผิดชอบการรายงานการถือหลักทรัพย์ตามมาตรา 59”

ข้อ 3 ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2554 เป็นต้นไป

ประกาศ ณ วันที่ 10 สิงหาคม พ.ศ. 2554 

 (นายชาลี จันทนยิ่งยง)

 รองเลขาธิการ

 รักษาการเลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 94/2558

เรื่อง แบบคําขออนุญาตเสนอขายหุ้นที่ออกใหม่  
และวิธีการยื่นคําขออนุญาต  
(ฉบับที่ 2)  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 9 แห่งประกาศคณะกรรมการกํากับตลาดทุน ที่ ทจ. 28/2551 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 15 ธันวาคม พ.ศ. 2551 สํานักงานออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็น (24) และ (25) ในวรรคหนึ่งของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 61/2558 เรื่อง แบบคําขออนุญาต เสนอขายหุ้นที่ออกใหม่และวิธีการยื่นคําขออนุญาต ลงวันที่ 10 กรกฎาคม พ.ศ. 2558 

 “(24) สําเนาหนังสือของผู้ขออนุญาตที่ให้ความยินยอมแก่ผู้สอบบัญชีในการแจ้ง

ข้อมูลที่เกี่ยวกับผู้ขออนุญาตซึ่งผู้สอบบัญชีได้จากการปฏิบัติหน้าที่ให้แก่ที่ปรึกษาทางการเงิน

 (25) รายงานสรุปข้อมูลและประเด็นซึ่งที่ปรึกษาทางการเงินได้รับจากผู้สอบบัญชี

และการดําเนินการของที่ปรึกษาทางการเงินในประเด็นดังกล่าว”

 ข้อ 2 ให้ยกเลิกความในวรรคสามของข้อ 2 แห่งประกาศสํานักงานคณะกรรมการ

กํากับหลักทรัพย์และตลาดหลักทรัพย์ ที่ สจ. 61/2558 เรื่อง แบบคําขออนุญาตเสนอขายหุ้นที่ออกใหม่

และวิธีการยื่นคําขออนุญาต ลงวันที่ 10 กรกฎาคม พ.ศ. 2558 และให้ใช้ความต่อไปนี้แทน

 “เอกสารหลักฐานตามวรรคหนึ่ง (8) (9) (12) (24) และ (25) ให้ยื่นเฉพาะกรณีเป็น

การขออนุญาตเสนอขายหุ้นที่ออกใหม่ต่อประชาชนเป็นครั้งแรก”

 ข้อ 3 ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป

 ประกาศ ณ วันที่ 21 ธันวาคม พ.ศ. 2558

 (นายรพี สุจริตกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์